Debussy-Ravel maratont rendez a Budapesti Fesztiválzenekar
Debussy-Ravel maratont rendez a Budapesti Fesztiválzenekar (BFZ) és a Müpa 2019 februárjában, a fellépõk között az Amadinda Ütõegyüttes, a MÁV Szimfonikusok, a Budafoki Dohnányi Zenekar, a Pannon Filharmonikusok és a Concerto Budapest is szerepel.
A maratonon szimfonikus zenekarok és kamaraegyüttesek muzsikálnak együtt a magyar zenei élet jeles szólistáival, mások mellett

-   Kelemen Barnabással (hegedû),
-   Ács Ákossal (klarinét),
-   Balog Józseffel és
-   Rados Ferenccel (zongora).

A koncerteken elhangzik majd többek között Claude Debussy A tenger, az Egy faun délutánja, valamint az 1. rapszódia zenekarra és klarinétra, Maurice Raveltõl a Bolero, a Lúdanyó meséi, a Daphnis és Chloé, a Zongoraverseny bal kézre, valamint a La Valse címû darabok.

A koncertekre november 6-tól vásárolhatnak jegyet az érdeklõdõk– közölte a zenekar az MTI-vel.

A BFZ és a Müpa közös, immár tizenkettedik maratonja Csajkovszkij, Bach, Beethoven, Bartók, Mozart, Schubert, Dvorák, Sztravinszkij, Mendelssohn és Schumann, Brahms, legutóbb pedig Leonard Bernstein után Debussy és Ravel zenéjét ünnepli.

A két francia szerzõ neve összeforrt, mindketten impresszionistaként vonultak be a köztudatba, de egyikük sem szerette ezt a bélyeget. Rivalizáltak, hatottak egymásra, figyelték, csodálták és motiválták egymást. Tizenévesen már mindketten komponáltak, vonzotta és alkotásra sarkallta õket az irodalom és a képzõmûvészet.
Budapesti Fesztiválzenekar Claude Debussy maraton MÁV Szimfonikus Zenekar Budafoki Dohnányi Zenekar Maurice Ravel